AKUT - Amtskommunernes og Kommunernes fond for Uddannelse af

Tillidsrepræsentanter m.fl.

c/o KL, Weidekampsgade 10, 2300 København S

**Regnskabsskema til brug for**

**personaleorganisationernes regnskabsaflæggelse**

**vedrørende anvendte AKUT-midler i 2018**

|  |  |  |  |  |  |
| --- | --- | --- | --- | --- | --- |
| **Personaleorganisation:** | | | | | |
|  | | | |  |  |
| **Regnskabsuddrag for året:** | | | | **Udgifter** | **Indtægter** |
| **A. Årets tilskud** | | | |  |  |
| **B. Overført mer-/mindreforbrug fra tidligere år** (merforbrug ifølge regnskab fra tidligere år anføres under udgifter mens mindreforbrug ifølge regnskab fra tidligere år anføres under indtægter) | | | |  |  |
| **C. Til anvendelse i alt** (**A+B** (hvis **B** er indtægt) og **A-B** (hvis **B** er udgift) | | | |  |  |
|  |  |  |  |  |  |
| **Udgifter anvendt til kursusaktivitet m.v.** | **Antal dage** | **Antal person** | **Genm. Pris** | **Udgifter** | **Indtægter** |
| **D.** Deltagelse i de af personaleorganisationerne arrangerede tillidsrepræsentantkurser  (MED-rammeaftalens § 15, stk. 1, nr. 1 / TR/SU-aftalens § 9, stk. 1, nr. 1\*) |  |  |  |  |  |
| **E.** Udøvelse af hverv, hvortil tillidsrepræsentanten er valgt inden for sin forhandlingsberettigede personaleorganisation  (MED-rammeaftalens § 15, stk. 1, nr. 2 / TR/SU-aftalens § 9, stk. 1, nr. 2) |  |  |  |  |  |
| **F.** Deltagelse i møder, som arrangeres af den forhandlingsberettigede personaleorganisation for de tillidsrepræsentanter, der er valgt i kommunerne hhv. i regionerne  (MED-rammeaftalens § 15, stk. 1, nr. 3 / TR /SU-aftalens § 9, stk. 1, nr. 3) |  |  |  |  |  |
| **G. I alt** (**D+E+F**) |  |  |  |  |  |
|  | | | | | |
| **Mere-/mindreforbrug overført til næste år** (**C-G)** |  | | | | |

Refusion af løntab beregnes i henhold til Aftale om lønberegning/lønfradrag for månedslønnet personale indgået mellem de kommunale hhv. regionale arbejdsgivere og Forhandlingsfællesskabet. Desuden refunderes evt. rejse- og fortæringsudgifter.

F.s.v.a. de med \*) markerede aktiviteter (kurser) kan anføres et beregnet gennemsnit eller faktiske udgifter ligesom kursusrelaterede omkostninger kan medregnes.

|  |
| --- |
| **Personaleorganisationens attestation:**  Dato:  Underskrift: |

|  |
| --- |
| **Revisionspåtegning:**  Hvis der i regnskabsåret er modtaget 30.000 kr. eller derover, skal regnskabet være revideret af en statsautoriseret eller registreret revisor. Vedlagte revisorerklæring kan i givet fald vedlægges regnskabet med udfyldelse af [ ].  De præciserede vilkår i bilag 1, punkt 1 for så vidt angår interne forretningsgange og regelsæt  skal være opfyldt pr. 31. december 2018. Det skal fremgå af revisorens erklæring  for AKUT-regnskabet for kalenderåret 2018. |

|  |
| --- |
| **Godkendelsespåtegning:**  Dato:  Underskrift: |

# Den uafhængige revisors erklæring

# Til ledelsen i [forbund] samt AKUT-Fonden

# Erklæring på opgørelse for anvendelse af AKUT-midler for 2018, j.nr. [XXXX]

## **Konklusion**

Vi har revideret opgørelsen over anvendte AKUT midler for 2018 for [forbund]. Opgørelsen udviser udgifter på i alt kr. [xxx.xxx] samt [xxx] kursistdage.

Opgørelsen er udarbejdet af ledelsen i overensstemmelse med ”Vedtægter for AKUT”.

Det er vores opfattelse, at opgørelsen i alle væsentlige henseender er udarbejdet i overensstemmelse med ”Vedtægter for AKUT”.

## **Grundlag for konklusion**

Vi har udført vores revision i overensstemmelse med internationale standarder om revision og de yderligere krav, der er gældende i Danmark. Vores ansvar ifølge disse standarder og krav er nærmere beskrevet i erklæringens afsnit ”Revisors ansvar for revisionen af opgørelsen”. Vi er uafhængige af ”forbund” i overensstemmelse med internationale etiske regler for revisorer (IESBA’s Etiske regler) og de yderligere krav, der er gældende i Danmark, ligesom vi har opfyldt vores øvrige etiske forpligtelser i henhold til disse regler og krav. Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion.

## **Fremhævelse af forhold i opgørelsen - anvendt regnskabspraksis samt begrænsning i distribution og anvendelse**

Uden at modificere vores konklusion henleder vi opmærksomheden på, at opgørelsen er udarbejdet i overensstemmelse med kravene i ”Vedtægter for AKUT”. Opgørelsen er udarbejdet med det formål at give oplysninger til ledelsen i ”forbund” og AKUT-fonden. Som følge heraf kan opgørelsen være uegnet til andet formål.

Vores erklæring er alene udarbejdet til brug for ”forbund” og AKUT-fonden, og bør ikke udleveres til andre parter end [forbund] og AKUT-fonden.

## **Ledelsens ansvar for opgørelsen**

Ledelsen har ansvaret for udarbejdelsen af en opgørelse i overensstemmelse med ”Vedtægter for AKUT”. Ledelsen har endvidere ansvaret for den interne kontrol, som ledelsen anser for nødvendig for at udarbejde en opgørelse uden væsentlig fejlinformation, uanset om denne skyldes besvigelser eller fejl.

## **Revisors ansvar for revisionen af opgørelsen**

Vores mål er at opnå høj grad af sikkerhed for, om opgørelsen som helhed er uden væsentlig fejlinformation, uanset om denne skyldes besvigelser eller fejl, og at afgive en erklæring med en konklusion. Høj grad af sikkerhed er et højt niveau af sikkerhed, men er ikke en garanti for, at en revision, der udføres i overensstemmelse med internationale standarder om revision og de yderligere krav, der er gældende i Danmark, altid vil afdække væsentlig fejlinformation, når sådan findes.

Fejlinformationer kan opstå som følge af besvigelser eller fejl og kan betragtes som væsentlige, hvis det med rimelighed kan forventes, at de enkeltvis eller samlet har indflydelse på de økonomiske beslutninger, som regnskabsbrugerne træffer på grundlag af opgørelsen.

Som led i en revision, der udføres i overensstemmelse med internationale standarder om revision og de yderligere krav, der er gældende i Danmark, foretager vi faglige vurderinger og opretholder professionel skepsis under revisionen. Herudover:

* Identificerer og vurderer vi risikoen for væsentlig fejlinformation i opgørelsen, uanset om denne skyldes besvigelser eller fejl, udformer og udfører revisionshandlinger som reaktion på disse risici samt opnår revisionsbevis, der er tilstrækkeligt og egnet til at danne grundlag for vores konklusion. Risikoen for ikke at opdage væsentlig fejlinformation forårsaget af besvigelser er højere end ved væsentlig fejlinformation forårsaget af fejl, idet besvigelser kan omfatte sammensværgelser, dokumentfalsk, bevidste udeladelser, vildledning eller tilsidesættelse af intern kontrol.
* Opnår vi forståelse af den interne kontrol med relevans for revisionen for at kunne udforme revisionshandlinger, der er passende efter omstændighederne, men ikke for at kunne udtrykke en konklusion om effektiviteten af [forbundets] interne kontrol.
* Tager vi stilling til, om den regnskabspraksis, som er anvendt af ledelsen, er passende, samt om de regnskabsmæssige skøn og tilknyttede oplysninger, som ledelsen har udarbejdet, er rimelige.
* Tager vi stilling til den samlede præsentation, struktur og indhold af opgørelsen, herunder noteoplysningerne, samt om opgørelsen afspejler de underliggende transaktioner og begivenheder på en sådan måde, at der gives et retvisende billede heraf.

Vi kommunikerer med ledelsen om blandt andet det planlagte omfang og den tidsmæssige placering af revisionen samt betydelige revisionsmæssige observationer, herunder eventuelle betydelige mangler i intern kontrol, som vi identificerer under revisionen.

København, den [xx. yyyy] 2019

Revisionsvirksomhed

CVR-nr. [xx xx xx xx]

[xx]

statsautoriseret/registreret revisor

Vedtægter for AKUT-fonden

I medfør af § 9, stk. 3 i Aftale om tillidsrepræsentanter, samarbejde og samarbejdsudvalg og § 15, stk. 4 i Rammeaftale om medindflydelse og medbestemmelse har Regionernes Lønnings- og Takstnævn, KL og Forhandlingsfællesskabet aftalt følgende vedtægter for ”Amtskommunernes og Kommunernes fond for Uddannelse af Tillidsrepræsentanter m.fl.” (AKUT)

**§ 1. Fondens beliggenhed**

Uddannelsesfonden er etableret som en selvstændig funktion i KL’s lokaler. Brevveksling fra fonden sker i dennes navn.

**§ 2. Fondens indtægter og udgifter**

Stk. 1

Kommuner og regioner indbetaler til uddannelsesfonden et bidrag pr. præsteret arbejdstime, jf. protokollat til Aftale om tillidsrepræsentanter, samarbejde og samarbejdsudvalg. Fondens midler anvendes til finansiering af personaleorganisationernes udgifter ved tillidsrepræsentantens deltagelse i aktiviteter efter § 9 i Aftale om tillidsrepræsentanter, samarbejde og samarbejdsudvalg og § 15 i Rammeaftale om medindflydelse og medbestemmelse.

Stk. 2

De bidrag, der fremgår af det til enhver tid gældende protokollat til Aftale om tillidsrepræsentanter, samarbejde og samarbejdsudvalg og Rammeaftale om medindflydelse og medbestemmelse indbetales fra kommunerne og regionerne til AKUT-fonden henholdsvis 1. januar og 1. juli i hvert overenskomstår (1. april – 31. marts).

Indbetalingen sker på baggrund af en løbende optælling af de ATP-pligtige timer i de seneste 6 måneder umiddelbart forud for indbetalingstidspunktet, dvs. 1. juli til 31. december og 1. januar til 30. juni.

Omkostningerne ved bidragenes beregning og indbetaling afholdes af de berørte kommuner og regioner.

Stk. 3

De til enhver tid tilstedeværende likvide midler anbringes på giro- og/eller bankkonto i fondens navn. Udgifterne til fondens administration, herunder udgifter til revisionen af fondens regnskab, afholdes af de indbetalte bidrag med påløbne renter, inden udlodning finder sted til de forhandlingsberettigede personaleorganisationer. Disposition over fondens giro- og bankkonti kræver underskrift af to personer, som er bemyndiget hertil, jf. § 4, stk. 2, nr. 3.

Stk. 4

De til fonden indbetalte midler – med tillæg af renter og med fradrag af administrationsbidrag (jf. stk. 3) – anvises til den enkelte personaleorganisation senest én måned efter indbetalingerne. Efter aftale med den berørte personaleorganisation kan indbetaling dog ske til vedkommende hovedorganisation.

**§ 3. Fondens Regnskab og revision**

Stk. 1

Fondens regnskabsår er kalenderåret.

Stk. 2

Senest den 1. juli hvert år sender de personaleorganisationer, henholdsvis hovedorganisationer, som har modtaget midler (jf. § 2, stk. 4), til fonden et regnskab over anvendelsen af de i det foregående regnskabsår modtagne midler, jf. § 2, stk. 1. Den sekretariatsmæssige koordineringsgruppe, jf. § 4, stk. 1, kan stille krav til regnskabsaflæggelsens form og indhold. Regnskaberne skal være revideret af en statsautoriseret eller registreret revisor, medmindre det beløb, der af fonden er udbetalt i det foregående regnskabsår, er under kr. 30.000.

Stk. 3

1. Revisionen af fondens regnskab varetages af et statsautoriseret revisionsselskab, som der er enighed om mellem parterne.
2. Det reviderede regnskab sendes til den sekretariatsmæssige koordineringsgruppe (jf. § 4, stk. 2) senest den 1. maj hvert år.

**§ 4. Tilsyn med fonden**

Stk. 1

I medfør af KTO-forliget pr. 1. april 1995 er der nedsat en sekretariatsmæssig koordinationsgruppe med deltagelse fra Forhandlingsfællesskabet, Regionernes Lønnings- og Takstnævn og KL.

Stk. 2

I relation til denne aftale er det koordineringsgruppens opgave

1. at føre tilsyn med fondens virksomhed,
2. at godkende et årligt budget for fondens administration, herunder at fastsætte et á conto administrationsbidrag, jf. § 2, stk. 3,
3. at give underskriftsbemyndigelse til disposition over fondens giro- og bankkonto, jf. § 2, stk. 3,
4. at have indseende med anvendelse af fondens midler, jf. § 2, stk. 1,
5. at godkende det i § 3, stk. 3, nævnte regnskab

Stk. 3

Selskabsretligt tegnes fonden af en af KL og RLTN udpeget repræsentant og formanden for Forhandlingsfællesskabet.

**§ 5. Ikrafttræden og opsigelse af vedtægterne**

Stk. 1

Vedtægterne træder i kraft den 1. april 2015.

Stk. 2

Vedtægterne af 1. 24. maj 2005 for AKUT ophæves.

Stk. 3

Hvis både Aftale om tillidsrepræsentanter, samarbejde og samarbejdsudvalg og Rammeaftale om medindflydelse og medbestemmelse opsiges af en eller flere af dennes parter, jf. § 30 i Aftale om tillidsrepræsentanter, samarbejde og samarbejdsudvalg og § 24 (KL) / § 23 (RLTN) i Rammeaftale om medindflydelse og medbestemmelse, betragtes vedtægterne i relation til den (de) opsigende part(er) automatisk som opsagt til udløb pr. samme dato som Aftale om tillidsrepræsentanter, samarbejde og samarbejdsudvalg og Rammeaftale om medindflydelse og medbestemmelse.